《答自便叟薄酒萹效东坡体》
明代·李昱

薄薄酒，味可求，丑丑妇，愿可酬。薄酒有妙理，丑妇无娇羞。

酒薄亦足浇我愁，丑妇可以与之俱白头。平原督邮胜青州，黑昆崙曾配冕旒。

尝言旨酒亡国哲妇倾城，二者岂足为身谋。醴酒如渑糟作丘，银罂翠杓黄金舟。

婪酣大肚饮一石，不能为君销国忧。何如田父共泥饮，醉后倒骑原上牛。

春山作曲眉，秋水为明眸。朝为行云莫为雨，一身主家十二楼。

是为丧身之膏盲，伐性之仇雠。何如荆钗布裙操杵臼，深能方舟浅泳游。

笑彼纷纷冠沭猴，眼前富贵何异水上之浮沤。小年难语大年，蟪蛄不知春秋。

吾侪薄酒任薄醉即休，丑妇任丑顺即休。

作者简介：元明间浙江钱塘人，字宗表，号草阁。元末避居永康、东阳间，授徒为业。明洪武中官国子监助教。有《草阁集》。